Suomi ei päässyt tasavertaiseen asemaan ruotsin, tanskan ja norjan rinnalle. Eduskunta on hankkinut Ahvenanmaan edustaja Britt Lundbergille kaikkiin kokouksiin tulkkauksen.

Ahvenanmaalainen Britt Lundberg (keskellä) on Pohjoismaiden neuvoston vuoden 2017 presidentti. Vasemmalla Suomen valtuuskunnan puheenjohtaja Juho Eerola ja oikealla varapuheenjohtaja Maarit Feldt-Ranta.­

Ahvenanmaan edustaja on äänestänyt Suomen ehdotusta ja kieltä vastaan Pohjoismaiden neuvostossa (PN). Hän esti näin suomen ja islannin kielten nousun tasavertaiseen asemaan neuvostossa ruotsin, tanskan ja norjan rinnalle.

Ehdotus hävisi äänin 6–5, kun Suomeen kuuluvan Ahvenanmaan edustaja Britt Lundberg ei kannattanut sitä. Ahvenanmaalla on neuvostossa oma edustajansa, joka on nyt puheenjohtajiston puheenjohtaja.